TÁJÉKOZTATÓ

a tüdőszűrések rendjéről

2014. január elsejétől az alábbiak szerint módosult a tüdőszűrések rendje, finanszírozása, mellyel kapcsolatban a lakosság részére az alábbi tájékoztatást adom.

1. A **18/1998. (VI.3.) NM rendelet a fertőző betegségek és a járványok megelőzése érdekében szükséges járványügyi intézkedésekről** című rendelet 2014. január 1-től – a javuló Tbc előfordulási gyakoriság okán, országosan – már nem a lakosságra, hanem a bizonyos rizikó csoportokra vonatkozik a **kötelező, ingyenes szűrés.**

Ezek a következők:

1. a szociális igazgatásról és szociális ellátásokról szóló 1993. évi III. törvény (a továbbiakban Sztv.) 4.§ (3)bekezdése szerinti hajléktalanok;
2. az Sztv. szerinti hajléktalanok nappali melegedőjének és éjjeli menedékhelyének dolgozói;
3. az utcai szociális munkát végzők;
4. a népkonyha formájában nyújtott étkeztetésben foglalkoztatottak;
5. a közérdekű önkéntes tevékenységről szóló törvény alapján tevékenykedő személyek, ha hetente legalább összesen 16 órát hajléktalanokkal foglalkoznak;
6. a büntetés-végrehajtási intézetek fogvatartottakkal közvetlenül foglalkozó dolgozói;
7. a befogadó állomások és a közösségi szállások dolgozói;
8. a rendőrségi fogdák és őrzött szállások dolgozói;
9. az egészségügyi intézmények patológiai és sürgősségi osztályainak egészségügyi dolgozói;
10. az egészségügyi szolgáltatók mikrobiológiai laboratóriumainak egészségügyi dolgozói;
11. az egészségügyi intézmények tüdőgyógyászati járó- és fekvőbeteg szakellátást végző szervezeti egységeinek egészségügyi dolgozói.

18 évet betöltött, az adott foglalatosságot végző személyeknek tehát jár az ingyenes szűrővizsgálat, beutaló nélkül. Ugyanez a rendelet rendelkezik az ún. „konkaktok” kötelező szűréséről, ami a tüdőgondozó feladata, és a Tbc-s beteg közvetlen környezetének szűrését jelenti.

1. A **33/1998. (VI.24.) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről** című rendelet szerin a mellkasröntgen vizsgálatot erre a célra igénylő lakosoknak **1.700.- Ft térítési díjat kell fizetniük,** a szűrés helyszínén kapott, a törökbálinti kórház számára szóló csekk befizetésével. A vizsgálat eredményéről legkésőbb 7 napon belül szakorvosi leletet adunk.
2. Az **51/1997. (XII.18.) NM rendelet a kötelező egészségbiztosítás keretében igénybe vehető betegségek megelőzését és korai felismerését szolgáló egészségügyi szolgáltatásokról és a szűrővizsgálatok igazolásáról** című rendelet ételmében, életkorhoz kötötten, **minden 40 év feletti személynek joga van évente egyszer tüdőszűrő vizsgálaton részt venni, beutaló nélkül, költségmentesen. Ehhez TAJ-KÁRTYÁVAL KELL RENDELKEZNIE.**

**F E L H Í V J U K**

**A LAKOSSÁG FIGYELMÉT,**

**hogy DUNANAHARASZTI városban**

**2017.január 3-tól**

**2017. február 9-ig**

**TÜDŐSZŰRÉST TARTUNK**

**A vizsgálat ideje naponta:**

**HÉTFŐ 12.30 órától 18.30 óráig**

**KEDD 7.30 órától 13.30 óráig**

**SZERDA 12.30 órától 18.30 óráig**

**CSÜTÖRTÖK 7.30 órától 13.30 óráig**

**PÉNTEK 7.30 órától 13.30 óráig**

**A tüdőszűrés helye:**

**József Attila Művelődési Ház**

**2330 Dunaharaszti, Táncsics Mihály utca 2.**

**A tüdőszűrés a felnőtt lakosság számára ajánlott vizsgálat!**

A szűrővizsgálat **40 év feletti** lakosoknak évente egy alkalommal továbbra is **ingyenes. 40 éves kor alatt,** illetve **munkahelyi alkalmassági vizsgálathoz a vizsgálat díja 1700.-Ft,** mely az **OEP által országosan elrendelt összeg.** A befizetés a szűrőállomáson kapható **csekken** történik. **A 14-18 év közötti** gyermekek szűrése **ingyenes, de beutaló és szülői beleegyező nyilatkozat szükséges.**

A törvény által kötelezettek, illetve a 18 évnél idősebb tanulóknál, akiknek az oktatási törvény ezt előírja, a vizsgálat természetesen ingyenes.

**A vizsgálat alkalmas a TBC illetve sok más tüdőbetegség időben történő felismeréséhez!**

Kérjük, a vizsgálatra hozza magával személyi igazolványát, TB kártyáját, illetve ha van az előző évi tüdőszűrő igazolást!